Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 21

от заседание на Комисия ”Професионална квалификация и 
информационни технологии”,
проведено на 27.11.2023 г.

Днес, 27.11.2023 г. /понеделник/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА - отсъства
ДАНИЕЛА МАРЧЕВА 
СВЕТЛАНА БОШНАКОВА 
СЕВДАЛИН МАВРОВ 

Анелия Чомакова – началник отдел „ИО“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Одобряване на резултати по Дейност 3 „Разработване на софтуерен продукт за електронно атестиране на съдебни служители и предоставянето му за ползване от органите на съдебната власт“ по проект „Подобряване на процедурите по атестация и формиране на възнагражденията на съдебните служители в Република България“, финансиран по административен договор № BG05SFOP001-3.007-0002-C01/01.06.2021 г. по Оперативна програма „Добро управление“, съфинансирана от Европейския социален фонд (ЕСФ).

Комисия „Професионална квалификация и
информационни технологии”
Р Е Ш И :

1.1. ПРИЕМА за сведение резултатите от изпълнението на Дейност 3 по проект с наименование „Подобряване на процедурите по атестация и формиране на възнагражденията на съдебните служители в Република България“, финансиран по административен договор № BG05SFOP001-3.007-0002-C01/01.06.2021г. по Оперативна програма „Добро управление“.
1.2. ОДОБРЯВА разработения програмен продукт за електронно атестиране на съдебни служители и изготвените „Правилата за работа със софтуерния продукт за електронно атестиране“ и „Наръчник за работа с програмния продукт“.

2. ОТНОСНО: Искане от административния ръководител - председател на Районен съд - Пирдоп за увеличаване щатната бройка за длъжността „системен администратор” в Районен съд - Пирдоп от 0,5 /половин/ бр. на 1 /една/ цяла щатна бройка.

Комисия „Професионална квалификация и
информационни технологии”
Р Е Ш И :

2.1. Предлага на Комисия „Съдебна администрация“ към Съдийската колегия на Висшия съдебен съвет искането за увеличена щатната бройка за длъжността „системен администратор” в Районен съд - Пирдоп от 0,5 /половин/ бр. на 1 /една/ цяла щатна бройка да бъде одобрено.
2.2. Изпраща решението по т. 2.1., ведно с доклад на Комисия „Съдебна администрация“ към Съдийската колегия на Висшия съдебен съвет, по компетентност. 

3. ОТНОСНО: Искане от административния ръководител – председател на Окръжен съд – Плевен за осигуряване на средства за закупуване на 6 броя персонални принтери.

Комисия „Професионална квалификация и
информационни технологии”
Р Е Ш И :

3.1. Искането от административния ръководител – председател на Окръжен съд – Плевен за осигуряване на средства за закупуване на 6 броя персонални принтери на обща стойност 1 500,00 лева с ДДС е целесъобразно.
3.2. Изпраща решението по т. 3.1, ведно с мотивиран доклад на Комисия „Бюджет и финанси“ към Пленума на ВСС, по компетентност.

4. ОТНОСНО: Искане от административния ръководител - председател на Районен съд – Варна за становище относно внедряване и едногодишна поддръжка на модул „JesNRZ – експорт от JES към Информационната система за единната входна точка за запорите“ към програмна система “JES”.

Комисия „Професионална квалификация и
информационни технологии”
Р Е Ш И :

4.1. Не възразява да бъде въведен програмен  модул  „JesNRZ – експорт от JES към Информационната система за единната входна точка за запорите“ към ПП „JES“ в Районен съд – Варна.
4.2. Изпраща решението по т. 4.1 на Комисия „Бюджет и финанси" към Пленума на ВСС, по компетентност.

5. ОТНОСНО: Писмо от  административния ръководител – председател на Районен съд – Добрич във връзка със становище за изпълнението на указанията по т. 7.1 от Протокол № 10 от заседание на Комисия „Професионална квалификация и информационни технологии“ към Пленума на ВСС, проведено на 17.07.2023 г.

Комисия „Професионална квалификация и
информационни технологии”
Р Е Ш И :

5.1. Приема за сведение писмото от административния ръководител-председател на Районен съд - Добрич с рег.№ ВСС-8642/17.11.2023г. и техен изх.№ 7799/14.11.2023 относно становище за изпълнението на указанията по т. 7.1 по протокол №10 от заседание на Комисия „Професионална квалификация и информационни технологии“ към Пленума на ВСС, проведено на 17.07.2023г.

6. ОТНОСНО: Писмо с вх. № ВСС-14406/20.11.2023 г. от министъра на правосъдието във връзка с разработване на система „Изграждане на автоматизирана информационна система (АИС) „Търговска несъстоятелност“, Модул „Регистър по несъстоятелност“.

Комисия „Професионална квалификация и
информационни технологии”
Р Е Ш И :

6.1. Приема за сведение изготвеният доклад от Мария Накова – главен експерт в отдел „ЕИСС“ в АВСС за извършените дейности в междуведомствената работна група. 
6.2. Да се отправи запитване към „Информационно Обслужване“ АД, в качеството му на изпълнител по Договор №ВСС-495/16.01.2019г. и Договор №ВСС-16783/05.12.2023г., за предоставяне на финансова стойност за реализация на исканата интеграция.

7. ОТНОСНО: Техническа спецификация за изпълнение на поръчка с предмет „Извънгаранционна поддръжка на ИТ инфраструктура, в която работи Единната информационна система на съдилищата (ЕИСС) и Специализирана информационна система за мониторинг и анализ (СИСМА), както и други информационни системи на Висшия съдебен съвет.

Комисия „Професионална квалификация и
информационни технологии”
Р Е Ш И :

7.1. Приема за сведение техническа спецификация за изпълнение на поръчка с предмет „Извънгаранционна поддръжка на ИТ инфраструктура, в която работи Единната информационна система на съдилищата (ЕИСС) и Специализирана информационна система за мониторинг и анализ (СИСМА), както и други информационни системи на Висшия съдебен съвет ведно с направените корекции.
7.2.  Изпраща техническата спецификация по т.7.1 на отдел „Обществени поръчки“,  дирекция „Правна“ в АВСС за извършване на пазарни консултации в срок до 7 (седем) дни.

8. ОТНОСНО: Извършване на корекции за 2023 г. по бюджетите на органи на съдебната власт във връзка с наближаващия край на финансовата 2023 г.
Извлечение от заседание на Комисия „Бюджет и финанси“ към Пленума на ВСС по Протокол № 42/23.11.2023 г., т. 3.

Комисия „Професионална квалификация и
информационни технологии”
Р Е Ш И :

8.1. Приема за сведение извлечение от заседание на Комисия „Бюджет и финанси“ към Пленума на ВСС по Протокол № 42/23.11.2023 г., т. 3.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: 

/п/
 
/КАЛИНА ЧАПКЪНОВА/
ЧЛЕНОВЕ:
			БОЯН НОВАНСКИ:  /п/
ДАНИЕЛА МАРЧЕВА : /п/
СВЕТЛАНА БОШНАКОВА: /п/
СЕВДАЛИН МАВРОВ: /п/